વડોદરા : વડોદરા શહેરના ચાર બિલ્ડર ગ્રુપને ત્યાં આવકવેરા વિભાગે શરૃ કરેલા દરોડાની કામગીરી આજે ત્રીજા દિવસે પૂર્ણ થઇ હતી. ત્રીજા દિવસે આ ચાર બિલ્ડર ગ્રુપ પાસેથી વધુ દોઢ કરોડનું પાંચ કિલો સોનાનો જથ્થો જપ્ત કર્યો હોવાનું જાણવા મળે છે. આ દરોડામાં દોઢ કરોડ રોકડા મળ્યા હતા તદુપરાંત આજે વધુ રૃા. દસ લાખ રોકડા અને દસ લોકરને સીલ માર્યા છે. જેથી આ દરોડા દરમિયાન કુલ ત્રીસ લોકરોને સીલ માર્યા હોવાનું બહાર આવ્યું છે. આજે મોડી રાત્રે કરોડો રૃપિયાનું કાળું નાણું ઝડપાયાની જાહેરાત આવકવેરા વિભાગ દ્વારા કરવામાં આવનાર છે.